ΓΡΑΠΤΗ ΕΡΩΤΗΣΗ P-1886/02

υποβολή: Giorgio Celli (Verts/ALE) προς την Επιτροπή

(24 Ιουνίου 2002)

Θέμα: Κοπή οξιών σε Τοποθεσία Κοινοτικού Ενδιαφέροντος (ΤΚΕ) στον εθνικό δρυμό της Abruzzo στην Ιταλία

Ο Δήμος του Pescasseroli προέβλεψε το καλοκαίρι του 2001 την κοπή 2000 οξιών μεγάλων διαστάσεων στην τοποθεσία Monte Ceraso — Costa delle Vitelle. Η τοποθεσία αυτή βρίσκεται εντός του Εθνικού Δρυμού της Abruzzo Lazio και Molise και θεωρείται στο σύνολό της Ζώνη Ειδικής Προστασίας, με κωδικό ΙΤ 7120132, ονομασία Εθνικός Δρυμός Abruzzo (Υπουργικό Διάταγμα 3ης Απριλίου 2000 — Κατάλογος ζωνών ειδικής προστασίας βάσει της οδηγίας 79/409/ΕΟΚ(1)).

Η εν λόγω τοποθεσία έχει καταχωρηθεί ως ΤΚΕ δια του προαναφερθέντος Υ.Δ. της 3ης Απριλίου 2000 και περιλαμβάνεται στον Κατάλογο των ΤΚΕ που προτείνονται βάσει της οδηγίας 92/43/ΕΟΚ(2) — κωδικός ΙΤ 7110050πό την ονομασία Faggete (οξιές) της Conca di Pescasseroli.

Η κοπή των δένδρων πραγματοποιήθηκε με σκοπό τη διαπλάτυνση διαδρόμων σκι και την κατασκευή εγκαταστάσεων τεχνητού χιονιού, δεν έλαβε άδεια από τον Αυτόνομο Οργανισμό PNALM και δεν προβλεπόταν στη συνεννόηση μεταξύ Δήμου και Οργανισμού για να βελτιωθούν οι πίστες του σκι.

Η Διεύθυνση του Δρυμού προέβη σε πραγματογνωμοσύνη και φωτογραφική τεκμηρίωση της όλης περιβαλλοντικής ζημίας που έλαβε χώρα σε μια Ζώνη Ειδικής Προστασία και μια ΤΚΕ. Υπεβλήθη εξάλλου καταγγελία κοινοτικής παραβίασης που καταχωρήθηκε από τη Γενική Γραμματεία της Επιτροπής με τον αριθμό. 2001/5049, SG(2001) Α 11727.

Τελεί η Επιτροπή εν γνώση των ανωτέρω· Μπορεί να εξακριβώσει εάν ετηρήθησαν οι κανονισμοί σχετικά με την αξιολόγηση περιβαλλοντικών επιπτώσεων και την αξιολόγηση των επιπτώσεων των εν λόγω παρεμβάσεων· Προτίθεται να λάβει τα δέοντα μέτρα, σε σχέση ιδιαίτερα με την αποκατάσταση του καταστραφέντος χώρου·

(1) ΕΕ L 103 της 25.4.1979, σελ. 1.

(2) ΕΕ L 206 της 22.7.1992, σελ. 7.

Απάντηση της κας Wallstrm εξ ονόματος της Επιτροπής

(23 Ιουλίου 2002)

Το άρθρο 6 της Οδηγίας 92/43/ΕΟΚ του Συμβουλίου της 21ης Μαΐου 1992 περί διατηρήσεως των φυσικών οικοτόπων (ενδιαιτημάτων) καθώς και της άγριας πανίδας και χλωρίδας, ορίζει τα της προστασίας των Τόπων Κοινοτικής Σημασίας (ΤΚΣ) οι οποίοι, σύμφωνα με τη διαδικασία που ορίζεται από την οδηγία, θα χαρακτηριστούν ως Ειδικές Ζώνες Διατήρησης (ΕΖΔ). Οιποχρεώσεις αυτές ισχύουν για όλες τις εθνικές, περιφερειακές ή τοπικές αρχές των κρατών μελών.

Ειδικότερα, βάσει του άρθρου 6 παράγραφος 3, κάθε σχέδιο, μη άμεσα συνδεόμενο ή αναγκαίο για τη διαχείριση του τόπου, το οποίο όμως είναι δυνατόν να επηρεάζει σημαντικά τον εν λόγω τόπο, καθαυτό ή από κοινού με άλλα σχέδια, εκτιμάται δεόντως ως προς τις επιπτώσεις του στον τόπο, λαμβανομένωνπόψη των στόχων διατήρησής του.

Η προαναφερθείσα διάταξη εφαρμόζεται στους δυνάμει της Οδηγίας 92/43/ΕΟΚ Τόπους Κοινοτικής Σημασίας (ΤΚΣ) και στις δυνάμει της Οδηγίας 79/409/ΕΟΚ της 2ας Απριλίου 1979 περί της διατηρήσεως των αγρίων πτηνών Ζώνες Ειδικής Προστασίας (ΖΕΠ). Δεν είναι πλήρως δεσμευτική εις ό,τι αφορά τους δυνάμει της Οδηγίας 92/43/ΕΟΚ, προτεινόμενους Τόπους Κοινοτικής Σημασίας (πΤΚΣ), δεδομένου ότι αυτοί είναι τόποι που προτάθηκαν από κράτη μέλη αλλά δεν έχουν ακόμη περιληφθεί σε εγκριθέντα από την Επιτροπή επίσημο κατάλογο τόπων κοινοτικής σημασίας. Ωστόσο, στην περίπτωση των πΤΚΣ, τα κράτη μέληποχρεούνται να ενεργούν κατά τρόπο που δενπονομεύει την επίτευξη των στόχων της Οδηγίας και, ως εκ τούτου εξασφαλίζει τη λήψη μέτρων αποφυγής τηςποβάθμισης των προτεινόμενων τόπων.

Το Parco nazionale d'Abruzzo — IT7120132 — αποτελεί -μια δυνάμει της Οδηγίας 79/409/ΕΟΚ — ΖΕΠ· ο Faggete della conca di Pescasseroli — IT7110050 — αποτελεί έναν — δυνάμει της Οδηγίας 92/43/ΕΟΚ — πΤΚΣ. Ως εκ τούτου, οι προαναφερθείσεςποχρεώσεις ισχύουν στην περίπτωσή τους.

Η Επιτροπή έχει ήδη ανοίξει φάκελο για την κατάσταση την οποία περιγράφει το Αξιότιμο Μέλος του Κοινοβουλίου και απέστειλε επιστολή προς τις ιταλικές αρχές με αίτημα την εν προκειμένω ενημέρωσή της. Η ιταλική απάντηση εξετάζεται και η Επιτροπή θα λάβει τα κατάλληλα μέτρα για την τήρηση του κοινοτικού δικαίου.